ԹՈՂ ԵՐԿՐՈՒՄ ԽԱՂԱՂՈՒԹՅՈՒՆ ԼԻՆԻ, ՈՒ ՄԵՐ ՍԱՀՄԱՆՆԵՐՆ ԱՆԱՌԻԿ ՄՆԱՆ

Հարգելի՛ հայրենակիցներ,

Սիրելի՛ մասիսցիներ,

Ավարտին է մոտենում 2020 թվականը, որը դարձավ ցավի ու կորուստների, տխրության ու հուսալքության տարի։ Դեռևս տարեսկզբին ամբողջ աշխարհում մոլեգնած կորոնավիրուսի համաճարակից զերծ չմնաց նաև մեր երկիրը։ Համավարակը, որը շարունակում է տարածվել, խլեց հարյուրավոր կյանքեր, իր բացասական ազդեցությունը թողեց տարբեր ոլորտների գործունեության ու զարգացման վրա։

Իսկ սեպտեմբերի 27-ին սանձազերծված Արցախյան պատերազմով գրվեց մեր պատմության ցավոտ ու տխուր էջերից մեկը։

Խոնարհվում եմ Արցախյան պատերազմում նահատակված մեր հերոսների հիշատակի առջև։

Հավերժ փառք Ձեզ։

Ուժ ու տոկունություն եմ մաղթում բոլոր նրանց, որոնց զավակները, հարազատները գերեվարված են կամ համարվում են անհետ կորած։

Համբերություն Ձեզ։

Շուտափույթ ապաքինում եմ մաղթում Արցախյան պատերազմում բոլոր վիրավորվածներին։

Սիրելի՛ հայրենակիցներ,

2020 թվականը ճանապարհում ենք ծանր հոգով ու սրտով, առանց տոնակատարությունների, ամանորյա զարդարանքների, իսկ հնչող բարեմաղթանքների հիմքում լինելու է շատ կարևոր ցանկություն՝ թող երկրում խաղաղություն լինի, ու մեր սահմաններն անառիկ մնան։

Շնորհավո՛ր Ամանոր և Սուրբ Ծնունդ։

Տղերք...